આરોપી અશફાક નૂર અહમદ સિદ્દીકી લોકોને સારા વળતરની લાલચ આપતો હતો અને ટૂરિસ્ટ વેહિકલ તરીકે લગાવવા માટે મનાવી લેતો હતો. પછી જેવા કારના દસ્તાવેજો અને કાર હાથમાં આવે કે તરત સંબંધિત વ્યક્તિનો કૉન્ટૅક્ટ બંધ કરી દેતા હતા. આ દસ્તાવેજોના આધારે બનાવટી દસ્તાવેજો તૈયાર કરવામાં આવતા અને કારનો રંગ અને રજિસ્ટ્રેશન-નંબર બદલીને એને મધ્ય પ્રદેશ અને ગુજરાતમાં વેચી મારતા હતા. તેની સામે આવા બીજા પણ કેટલાક ગુના નોંધાયેલા છે અને એક કેસમાં દહિસર પોલીસની કસ્ટડીમાં પણ હતો. અશફાકે મુમ્બ્રા અને મુલુંડમાંથી કેટલાક વાહનચાલકો સાથે આવી છેતરપિંડી કરી હોવાની ફરિયાદને આધારે અરેસ્ટ કરવામાં આવી છે. પોલીસે ૨૨.૭૨ લાખની કિંમતનાં ચાર વાહનો પણ તેની પાસેથી જપ્ત કર્યાં હતાં.